
	KUPALIŠNI I HIGIJENSKI RED 

INTERPRETACIJSKO REKREACIJSKI CENTAR BIOPARK ČAZMA

Prilikom svakog korištenje bazena, svi se korisnici najprije moraju javiti na recepciju bazena, gdje dobivaju upute za korištenje i kretanje po bazenima i narukvicu.
Radi kvalitetnog funkcioniranja objekta, sigurnosti i održavanja higijenskih uvjeta na biološkom bazenu, te sprječavanja uništavanja inventara i opreme, svi korisnici bazena moraju se pridržavati kućnog reda.

HIGIJENSKI RED BIO BAZENA:
Posjetitelji tj. kupači moraju se pridržavati slijedećih higijenskih pravila:
· svi korisnici bazena prije ulaska na plivalište moraju se istuširati 
· prije ulaska u biološki bazen koristite toalet
· na plivalište nije dozvoljen pristup osobama koje boluju od kožnih ili zaraznih bolesti te sa otvorenim ranama
· poštujte upute svog doktora, ukoliko imate bilo kakva oboljenja
· nemojte gutati vodu biološkog bazena
· zabranjeno je unošenje hrane i pića u prostore bazena
· u vodu je zabranjeno iskašljavati, ispuhivati nos, ispirati usta ili izlučivati urin
· u biološkom bazenu zabranjeno je koristiti deterdžente i šampone
· upozorite osoblje ukoliko u vodi opazite onečišćenja ili stvari koje tu ne pripadaju
· djecu vodite često na toalet, prilikom mijenjanja pelena detaljno očistite dijete i sebe
· djeca moraju biti pod nadzorom roditelja ili skrbnika
· ukoliko dođe do situacije da ste nenamjerno kršili pravila higijenskog reda, molimo odmah obavijestiti osoblje bazena

KUPALIŠNI RED BIO PARKA ČAZMA
Radno vrijeme Bio parka Čazma:
Lipanj, srpanj, kolovoz: od 09:00 do 20:00 sati
KUPALIŠTE JE OTVORENO SUKLADNO VREMENSKIM UVJETIMA U SKLADU SA PRAVILNIKOM O ODRŽAVANJU BIO PARKA ČAZMA
Podaci o kupalištu:
· kupalište se prostire na 1600 m², dubina do 1,35 m na djelu za neplivače i najviše do 3 m na djelu za plivače
· dozvoljeni broj kupača, koji se može istovremeno kupati u bazenu je 50
Upute za održavanje reda i sigurnosti:
· na prostore plivališta zabranjeno je ulaženje u cipelama ili u bilo kakvoj drugoj obući
· duga kosa prilikom korištenja plivališta mora biti svezana u rep
· zabranjen je ulazak osobama pod utjecajem alkohola i opojnih droga
· zabranjeno je unošenje staklenih i drugih lomljivih predmeta
· zabranjeno je uvođenje kućnih ljubimaca na prostore bazena
· posjetitelji se moraju ponašati u skladu sa kupališnim i higijenskim redom, poštivati kupališne znakove i upozorenja i upute spasioca i osoblja Bio parka Čazma
· hranu i piće moguće je konzumirati na prostorima za odmor i sunčanje te terasi ugostiteljskog objekta
· djeci do 7 godina starosti ulaz je dopušten samo uz pratnju roditelja ili skrbnika koji odgovaraju za njegovu sigurnost na kupalištu. Isto vrijedi i za osobe s posebnim potrebama. 
· Posjetitelji opremu i objekte ne smiju koristiti na drugačiji način od propisanog, odnosno na način da bi ugrozili svoju sigurnost ili sigurnost drugih osoba
· Posjetitelji kupalište i popratne sadržaje upotrebljavaju sukladno vlastitim sposobnostima odnosno upotreba je na vlastitu odgovornost. 
· Za sigurnost i red organizirane skupine odgovoran je vođa skupine
· Za bilo kakvu štetu počinjenju unutar Bio parka Čazma odgovoran je počinitelj
Pravila za osiguranje zdravlja kupača:
· na plivalište nije dozvoljen pristup osobama koje boluju od kožnih ili zaraznih bolesti te sa otvorenim ranama
· kupanje je dopušteno u kupaćim kostimima odnosno kupaćim gaćama
· djeca do 3 godine starosti moraju na kupalištu imati kupaće gaćice ili pelene
Način upotrebe kupališnih objekata:
· Za novac i dragocjenosti uprava bazena ne odgovara!
· Kupači koji se ne budu pridržavali kućnog reda biti će udaljeni sa plivališta.
· Za neodgovorno ponašanje, namjerno oštećivanje imovine, krađu i sl. počinitelj će snositi odgovornost te će se s takvim postupati na zakonom predviđen način. Za sva oštećenja počinitelj će snositi materijalnu i krivičnu odgovornost.

